جمیل افریدي: ډاکټر شکیل افریدې د پاکستان خلاف کار نه دی کړی
جمیل افریدي وویل دوې اطمینان نه لري چې ډاکټرشکیل افریدي سره انصاف شوی دی. هغه وویل چې دوې د دې خاورې وفادار دي او څوک پې هم د غدارۍ الزام نشې لگولی
د القاعده مشر اوساما بن لادن په لټون کې د امریکې استخباراتي ادارې سي ائي ای سره د مرستې په الزام سزا شوي ډاکټر شکیل افریدي رور جمیل افریدي وئیلي د هغه رور د پاکستان د مفاد خلاف او نه يي کوم غلط کار کړی دی. پیښور کې د وائس اف امریکا ډیوه ریډیو خبریال حمیدالله سره مرکه کې، شکیل افریدي وویل د هغه رور ته د یو پولیټیکل افسر په عدالت کې سزا ورکړی شوې ده چې نه خو پکې د ډاکټر شکیل افریدي وکیل او نه د هغه څوک خپل خپلوان موجود وو. ډاکټر افريدي ته دخيبرايجنسۍ داسسټنټ پوليټيکل ايجنټ محکمې داسامه بن لادن په ضد په دوهمه مئ ايبټ اباد کې ترسره شوؤ عملياتو کې دامريکا خفيه ايجنسۍ سي ائي اى سره دمرستې کولو په تور د٣٣ؤ کالو دبند سزا اورولې وه جمیل افریدي وویل دوې اطمینان نه لري چې ډاکټرشکیل افریدي سره انصاف شوی دی. هغه وویل چې دوې د دې خاورې وفادار دي او څوک پې هم د غدارۍ الزام نشې لگولی. جمیل افریدي زیاته کړه چې دوې ته تر اوسه پورې نه خو ډاکټر شکیل افریدي ته د ورکړی شوې فیصلې نقل ورکړی شوی دی او نه هغه د سره لیده کاته اجازه ورکړی شوې ده. جمیل افریدي غوښتنه ووکړه چې دوې ته دې ډاکټر شکیل افریدي ته ورکړی شوې فیصلې خلاف د اپیل اجازت ورکړی شي. جمیل افریدي مرکه تاسو دلته اوریدی شۍ: بل اړخته د خیبر پښتونخوا صوبې د اطلاعاتو وزیر میا افتخار حسین وئیلي ډاکټر شکیل افریدي په نړي واله کچه اهمیت لري او هغه ته به تحفظ ورکړی کیږي. میا افتخار حسین وویل چې د پاکستان د شهري په حیث ډاکټر شکیل افریدي حق لري چې هغه ته ورکړی شوې سزا خلاف اپیل ووکړي. د میا افتخار حسین د خبرو تور تفصیل تاسو حمیدالله سره د هغه په مرکه کې دلته اوریدی شۍ: